Паўлінава (Баранавіцкі раён)

Паўлі́нава (трансліт.: Paŭlinava, руск.: Павлиново) — вёска ў Баранавіцкім раёне Брэсцкай вобласці. Уваходзіць у склад Ляснянскага сельсавета. Размешчана за 20 км на паўднёвы захад ад Баранавіч, за 10 км ад чыгуначнай станцыі Лясная на лініі Баранавічы—Брэст. Гісторыя Заснавана Бохвіцам і названа так у памяць яго маці Паўліны з Маеўскіх, якая даводзілася роднай сястрой маці Адама Міцкевіча. У 1921 годзе ў Навамышскай гміне Баранавіцкага павета. У Вялікую Айчынную вайну з канца чэрвеня 1941 да пачатку ліпеня 1944 года акупіравана нямецка-фашысцкімі захопнікамі. На фронце загінуў адзін вясковец. Насельніцтва 1959 год — 236 жыхароў. 1999 год — 265 жыхароў. 2005 год — 239 жыхароў, 103 гаспадаркі. 2009 год — 219 жыхароў. 2019 год — 191 жыхар. Славутасці Палацава-паркавы ансамбль Бохвіцаў (XIX — пачатак XX стагоддзя, 1909 год) — Гісторыка-культурная каштоўнасць Беларусі, шыфр 112Г000028 Крыніцы Літаратура Гарады і вёскі Беларусі: Энцыклапедыя. Т. 3, кн. 1. Брэсцкая вобласць / рэдкал.: Г. П. Пашкоў (дырэктар) і інш. — Мн.: Беларуская Энцыклапедыя імя Петруся Броўкі, 2006. — 528 с.: іл. — 4 000 экз. — ISBN 985-11-0373-X. Памяць: Гіст.-дакум. хроніка горада Баранавічы і Баранавіцкага раёна // Г. К. Кісялёў (галоўны рэдактар), Р. Б. Венцэль, М. К. Дзёмін і інш. (рэдкал.), М. І. Бернат (укладальнік). — Мн.: БЕЛТА, 2000. — 736 с.: іл. — ISBN 985-6302-28-5. — С. 719. Спасылкі На Вікісховішчы ёсць медыяфайлы па тэме Паўлінава (Баранавіцкі раён)